Solnetšnyi

Solnetšnyi () on kaupunkimainen taajama ja suljettu alue Tverin alueen luoteisosassa Venäjällä. Se sijaitsee Seligerjärven Gorodomlja-saarella lähellä Ostaškovin kaupunkia. Vuonna 2010 taajamassa asui 2 242 henkeä.

Toisen maailmansodan jälkeen saarelle perustettiin tutkimuslaitos, jossa työskenteli saksalaisia ohjusasiantuntijoita. Nykyään siellä toimii Zvezda-niminen tuotantolaitos, joka valmistaa avaruusraketeissa käytettäviä gyroskooppeja. Nykyisen nimensä ja suljetun alueen statuksen taajama sai vuonna 1995.

Saarelle on Ostaškovista kesäisin laivayhteys ja talvella jäätie.

Lähteet

Aiheesta muualla
 Gorodomlja-saaresta ja Solnetšnyin taajamasta kertova sivusto 

Tverin alueen kaupunkimaiset taajamat
Venäjän suljetut alueet